marţi, 24 septembrie 2019 Club din Suceava, spart de un tânăr care a furat și și-a făcut poze în interior

Imagini din interior Imagini din interior Imagini din interior

Florin PAIU

Un tânăr a spart în noaptea de 23 spre 24 septembrie clubul Motor’s Pub, de pe strada Universității, după sediul ISU Suceava. Conform administratorului localului, hoțul a intrat pe un geam, a furat bani și sticle de băutură, însă nu a plecat imediat. Tânărul, probabil în stare avansată de ebrietate, s-a plimbat minute bune prin local, a lăsat amprente peste tot și și-a făcut poze pe scenă. Mai mult, tânărul a lăsat și o sticlă de bere din care a băut la locul faptei. Administratorii localului au făcut publice pe facebook imagini de pe camerele de supraveghere, care îl surprind pe hoț în interior, însă i-au acoperit față. Aceștia speră ca acesta, trezit din beție, să vină să predea ce a furat de bunăvoie.